stanford-oval/wikipedia huggingface dataset:
Id Tech 3
Aiheesta muualla

id Softwaren viralliset kotisivut (englanniksi)
-pelisarja
| --- | --- |
Sarjan pelit:   Quake  QuakeWorld  Quake II  Quake III Arena  Quake 4  Quake Mobile  Enemy Territory: Quake Wars  Quake Live 
Muuta:   Quake-pelimoottori  Quake II -pelimoottori  Quake III -pelimoottori  QuakeC
Georg Alholm

| Georg Alholm |
| --- | --- |

Henkilötiedot
Syntynyt: 6. lokakuuta 1891 Helsinki
Kuollut: 31. heinäkuuta 1959 (67 vuotta)
Sotilashenkilö
Palvelusmaa(t):  Suomi
Palvelusvuodet:  1916–
Sotilasarvo:  jääkärieverstiluutnantti
Georg Edvard Alholm (ent. Ahlholm, 6. lokakuuta 1891 Helsinki – 31. heinäkuuta 1959) oli suomalainen jääkärieverstiluutnantti.
Alholm lähti Max Hanemannin suostuttelemana Saksaan jääkärioppiin Jääkäripataljoona 27:ään Lockstedtin leirille. Sinne hän aloittikin matkansa alkuvuodesta 1916.
Helsingistä aloitettu matka vei Lapuan kautta, jossa hän tapasi itsensä Vihtori Kosolan. Lapualla hänet pidätettiin ja kuljetettiin Helsinkiin Katajanokan tutkintavankilaan ja edelleen Pietariin Špalernajan vankilaan. Špalernajasta hän vapautui muiden kalterijääkärien tavoin Venäjän vallankumouksen myötä 12. maaliskuuta 1917. Sen jälkeen hän katosi maan alle seuraamaan tilanteen kehittymistä. Syyskuussa 1917 hän päätti lähteä kohti Saksaa todettuaan menon Helsingissä olevan vaarallista.
Jääkäripataljoona 27:n Lockstedtin leirille hän saapui 13. marraskuuta 1917, muutama päivä tulonsa jälkeen hänet siirrettiin muutaman kaverinsa kanssa Libauhun tykistökoulutukseen. Suomeen (Vaasaan) palasi Alholm jääkärien pääjoukon mukana 25. helmikuuta 1918. Vaasasta hän joutui Pietarsaaren tykistökouluun yhdessä muiden tykkimiesten kanssa.
Sisällissodassa Ahlholm otti osaa tykinjohtajana ja myöhemmin patterinvääpelinä jääkäritykistön 2. patterissa ja myöhemmin jääkäritykistöprikaatin 4. patterissa Pitkäjärven, Oriveden, Kangasalan ja Lempäälän taisteluihin sekä Tampereen, Viipurin ja Haminan valtauksiin.
Sodan jälkeen hän kirjautui Suomen tykistökouluun ja koulusta valmistuttuaan palveli Hämeen kenttätykistörykmentti N:o 1:ssä nuorempana upseerina saksalaisen tykistöntarkastajan adjutanttina. Hänet siirrettiin kenttätykistörykmentti 3:een 25. marraskuuta 1918 toimien ensin adjutanttina ja sen jälkeen nuorempana upseerina ja lopulta 12. heinäkuuta 1923 alkaen patterin päällikkönä. 30. tammikuuta 1934 hänet määrättiin rykmentin aliupseerikoulun johtajaksi. Hän toimi Huoltokoulun johtajana ja kertausharjoitusosaston päällikkönä 15. kesäkuuta 1935 – 20. kesäkuuta 1936. Sotilaskoulutukseen hän osallistui Harjoituseskadroonan ratsastuskursseille 1919, tykistöupseerin täydennyskursseille 1920, taistelukoulun komppaniapäällikkökursseille 1928.
Luottamustehtävissä hän toimi kenttätykistörykmentti 3:n kunnianeuvoston jäsenenä vuosina 1931–1932 ja 3. divisioonan kunniatuomioistuimen jäsenenä 1937.
Georg Alholmin poika oli suurlähettiläs Björn-Olof Alholm.
Hydrostatiikka

Hydrostatiikka on virtausmekaniikan osa-alue, joka tutkii levossa olevia nesteitä (yleisemmin fluideja eli nesteiden lisäksi myös kaasuja). Liikkuvia fluideja tutkii virtausdynamiikka, fluidien ominaisuuksia ja tehonsiirtoa hydrauliikka.
Tärkeä hydrostatiikan sovellus ovat hydrostaattiset kuormitukset eli kuormitukset, jotka hydrostaattinen paine aiheuttaa vedessä oleviin rakenteisiin. Fluidit aiheuttavat kohtisuoran paineen kaikkiin pintoihin. Jos fluidi on lisäksi levossa, paine on isotrooppinen eli suunnasta riippumaton. Kappaleen ylä- ja alapintoihin kohdistuvien painevoimien ero aiheuttaa fluidissa olevaan kappaleeseen ylöspäin suuntautuvan voiman, nosteen.
Hydrostatiikan lakeja muotoilivat ensimmäisinä muun muassa ranskalainen Blaise Pascal sekä Galileo Galilei.
Hydrostatiikan perusyhtälö

Hydrostatiikan perusyhtälö on  {\frac {dp}{dz}}=-\rho g, missä
p on hydrostaattinen paine
ρ on nesteen tiheys
g on painovoimakiihtyvyys
z on pystysuuntainen koordinaattiakseli (kuinka syvällä ollaan)
Hydrostatiikan perusyhtälö > Hydrostatiikan perusyhtälön johto

Hydrostatiikan peruslähtökohta on levossa oleva tila, jolloin kappaleeseen vaikuttavien voimien summa on nolla Newtonin toisen lain mukaan. Kappaleena tarkastellaan tässä pientä nestepartikkelia. Levossa nesteen sisäistä kitkaa ei ole, joten sisäisistä voimista vain nesteen oman painon aiheuttama paine vaikuttaa nestepartikkeliin. Ulkoisista voimista siihen vaikuttaa vain Maan painovoima, jos Kuun ja Auringon pienet vetovoimat jätetään huomiotta.
Tarkasteltava nestepartikkeli on pieni kuutio, jonka sivut ovat Δx, Δy ja Δz. Siihen vaikuttava painevoima saadaan kertomalla pintaan kohdistuva paine pinnan alalla, tässä tapauksessa kuution sivujen aloilla (ΔxΔy, ΔyΔz ja niin edelleen).
Jotta nestepartikkeli olisi levossa, tulee siihen vaikuttavien voimien kumota toisensa kaikkien koordinaattiakselien suunnissa. Tarkastellaan tilannetta aluksi x-suunnassa. Siinä
Tässä  {\frac {\partial p}{\partial x}}\Delta x on paineen muutos, kun liikutaan x-akselia pitkin matkan Δx verran. Muutosta on arvioitu Taylorin kaavalla, toista tai korkeampaa kertalukua olevat termit on jätetty pois.
Kaava sievenee muotoon  {\frac {\partial p}{\partial x}}\Delta x=0. Jaetaan Δx:llä, jolloin saadaan  {\frac {\partial p}{\partial x}}=0. (Täsmällisemmin: aiemmin sivuutetut korkeamman kertaluvun termit katoavat Δx:llä jaettaessa, kun annetaan Δx:n lähestyä nollaa. Näin voidaan tehdä, kun neste oletetaan kontinuumiksi eli jatkuvasti jakautuneeksi.)
Kun täsmälleen sama tarkastelu suoritetaan y-akselin suunnassa, saadaan  {\frac {\partial p}{\partial y}}=0. Tästä nähdään, että hydrostaattisessa tilanteessa vaakasuuntaisia paine-eroja ei ole. Samalla syvyydellä nesteessä vallitsee sama paine.
z-suunnassa tilanne muuttuu, koska partikkeliin vaikuttaa myös sen paino alaspäin. Paino saadaan kertomalla partikkelin massa (tiheys kertaa tilavuus) painovoimakiihtyvyydellä g. Liikeyhtälöksi tulee
Kun  p_{0}\Delta x\Delta y -termit kumoutuvat ja yhtälö jaetaan partikkelin tilavuudella ΔxΔyΔz, saadaan
Koska paine muuttuu vain z-akselin suunnassa eikä riipu ajasta, saadaan hydrostatiikan perusyhtälö
Hydrostatiikan perusyhtälö kertoo paineen muutoksen, kun liikutaan z-akselin suunnassa (nesteessä syvemmälle tai kohti pintaa). Jos sitä integroidaan nesteen pinnalta (z = 0) tarkastelusyvyydelle z, saadaan hydrostaattisen paineen yhtälö p = p0 - g ρ z.
Noste

Nesteeseen upotettavaan kiinteään kappaleeseen vaikuttaa sen syrjäyttämän vesimäärän painon suuruinen noste ylöspäin. Tämä periaate tunnetaan Arkhimedeen lakina. Noste johtuu siitä, että hydrostaattinen paine kappaleen yläpinnalla on pienempi kuin sen alapinnalla, ja sen vaikutuspiste on kappaleen geometrinen keskipiste. Mikäli kelluva kappale on vain osittain pinnan alapuolella, noste vaikuttaa uppoaman eli pinnan alla olevan kappaleen osan geometriseen keskipisteeseen. Painovoima puolestaan vaikuttaa kappaleen painopisteeseen.
Kelluvien kappaleiden kuten laivan noste tasapainottaa painovoiman. Jos laivaan lastataan lisää tavaraa, se syrjäyttää enemmän vettä ja siten myös noste on suurempi.
Noste > Stabiliteetti

Kelluva kappale on vakaa eli stabiili, jos se palaa tasapainoasemaansa, vaikka sitä poikkeutettaisiin hieman. Kelluvat kappaleet ovat yleensä vertikaalisesti stabiileja: jos kappaletta painetaan hiukan alaspäin, noste palauttaa kappaleen tasapainoon.
Epävakaa on esimerkiksi sellainen tila, jossa kokonaan upoksissa olevan kappaleen massakeskipiste on geometrisen keskipisteen yläpuolella. Jos kappale poikkeutetaan tasapainotilasta, se pyörähtää ympäri. Jos kelluva kappale sitä vastoin on osittain pinnan yläpuolella, voi tila olla stabiili vaikka geometrinen keskipiste olisikin massakeskipistettä alempana, sillä kappaletta poikkeutettaessa uppoaman geometrinen keskipiste (nosteen vaikutuspiste) muuttuu. Syntyy palauttava momentti, joka oikaisee kellunnan.
Tarkasteltava kuutio. Huomaa, että kuvassa z-akselin sijaan pystysuuntaan on piirretty y-akseli. Kuvassa p0:a vastaa p(y), ja paineen muutosta matkalla Δy (kuvassa dy) on merkitty dp:lla.
Generał Haller

| ORP Generał Haller |
| --- | --- |
 Generał Hallerin pienoismalli

Aluksen vaiheet
Rakentaja:  Crichton AB, Turku
Laskettu vesille:  1. joulukuuta 1916
Palveluskäyttöön:  20. huhtikuuta 1921
Poistui palveluskäytöstä:  Upotettu 3. syyskuuta 1939
Tekniset tiedot
Uppouma:  441 t
Pituus:  50,0 m
Leveys:  7,0 m
Syväys:  2,9 m
Koneteho:  150 hv
Propulsio:  2 × höyrykattilaa ja 2 × höyrymoottoria
Nopeus:  15 solmua
Toimintamatka:  700 meripeninkulmaa
Miehistöä:  49
Aseistus
Aseistus:  6 x 47 mm tykkiä 2 x konekivääriä
ORP Generał Haller oli Puolan merivoimien tykkivene vuosina 1921–1939.
Valmistus

Venäjän keisarikunnan laivasto tilasi Filin-luokan vartiolaiva Vodorezin Turusta. Alus laskettiin vesille 1. joulukuuta 1916.
Palvelus

Alus myytiin Puolalle, joka liitti sen merivoimiinsa 1921. Alus nimettiin Puolalaisen legioonan perustajan kenraali Hallerin mukaan. Aluksen aseistukseksi vaihdettiin 1925 kaksi 75 millimetrin tykkiä, kaksi 13,2 millimetrin raskasta konekivääriä, neljä muuta konekivääriä sekä 30 miinaa.
Toisen maailmansodan alettua alus upposi 3. syyskuuta 1939 Helin satamassa Saksan ilmavoimien pommituksessa.
Giulia Gianesini

Giulia Gianesini (s. 21. marraskuuta 1984 Asiago) on italialainen alppihiihtäjä.
28. joulukuuta 2004 hän kisasi ensimmäistä kertaa Alppihiihdon maailmancupissa, Semmeringissä. Gianesinin paras maailmancupin sijoitus on yhdeksäs sija Cortina d'Ampezzon suurpujottelusta 24. tammikuuta 2010. Gianesini on Italian mestaruuskisoissa voittanut pronssia super-g:ssä (2006), hopeaa suurpujottelussa (2006) ja kultaa suurpujottelussa (2009).
Fujio Masuoka

Fujio Masuoka (jap. 舛岡, 富士雄, Masuoka Fujio, s. 8. toukokuuta 1943, Gunma, Japani) on japanilainen insinööri, joka on työskennellyt Toshiballa ja on ollut professorina Tōhokun yliopistossa vuodesta 1994 lähtien. Hänellä on 170 rekisteröityä patenttia useissa maissa. Vuonna 2005 hän liittyi Unisantis Electronics -yhtiöön teknologiajohtajana.
Masuoka on kehittänyt SAMOS-tyyppisen lukumuistin vuonna 1972, joka on lähtökohta nykyisille EPROM- ja Flash-muisteille. Vuonna 1980 hän haki Flash-muistin patenttia ensi kertaa ja vuonna 1984 esitteli Flash-muistin julkisesti.
Masuoka on keksinyt vuonna 1988 ”surrounding gate transistor” (SGT) konseptin.
Masuoka on voittanut vuoden 2018 Honda-palkinnon tunnustuksena työstään.
Aiheesta muualla

Oral History of Fujio Masuoka Computer History Museum (PDF) (englanniksi)
GeeksPhone

| GeeksPhone, S> L. |
| --- | --- |
Yritysmuoto:  Sociedad Limitada
Perustettu:  9. lokakuuta 2009
Perustaja:  Javier Agüera Rodrigo Silva-Ramos
Kotipaikka:   Madrid, Espanja
Tuotteet:  älypuhelimet
Kotisivu:  geeksphone.com
Infobox OKVirheellinen NIMI-arvo: 
GeeksPhone on espanjalainen startup-yritys ja älypuhelinten valmistaja.
Historiaa

GeeksPhonen perustivat Javier Agüera ja Rodrigo Silva-Ramos vuoden 2009 alkupuolella. Sen ensimmäinen tuote, GeeksPhone One, julkistettiin vuonna 2009 ja myyntiin se saapui vuoden 2010 alkupuolella, tehden siitä ensimmäisen eurooppalaisen brändin, joka julkaisi Android-älypuhelimen massamyyntiin. Kolme uutta mallia, mukaan lukien Zero ja Two, julkistettiin vuonna 2010 ja suunniteltiin myyntiin saapuvaksi vuoteen 2011 mennessä.
Filosofia

GeeksPhone on erikoistunut avoimen lähdekoodin kännykkäratkaisujen kehitykseen, mainostamiseen ja kaupallistamiseen. Yritys pitää One-älypuhelinta ja sen seuraajia (julkistettu vuoden 2010 loppupuolella) sen aloitteensa ensimmäisenä vaiheena, tekemättä minkäänlaisia lausuntoja tulevaisuutta varten suunnitelluista vaiheista.
Yritys väittää olevansa ensimmäinen, joka tarjoaa Android-kännykän, missä käyttäjä voi muokata käyttöjärjestelmän komponentteja ilman, että hänen täytyisi rootata laite ensin. Uusia käyttöjärjestelmäkuvia voi helposti asentaa laitteeseen; yritys ylläpitää wikiä ja foorumia, joissa käyttäjät voivat jakaa tietouttaan.
Heinäkuuhun 2010 mennessä GeeksPhone One ei ollut saatavilla isoilta matkapuhelinoperaattoreilta. Vaikkakin GeeksPhone ei poissulje yhteistyön mahdollisuutta operaattoreiden kanssa tulevaisuudessa, toimitusjohtaja Javier Agüera on todennut “vapauspohjaisen” yritysmallin olevan etusijalla verrattuna kaikkiin muihin mahdollisiin sopimuksiin.
Vaikkakin sen filosofia on jossain määrin samankaltainen kuin Openmokon, GeeksPhone ei julkaise laitteidensa laitteiston teknisiä tietoja esitteitä lukuun ottamatta. Toinen ero on, että GeeksPhone pyrkii tuottamaan vakaan laitteen, joka sopii jokapäiväiseen käyttöön ja pystyy kilpailemaan muiden markkinoilla olevien kaupallisten laitteiden kanssa. GeeksPhone Onen mukana tulee Android-verio, joka on läpikäynyt laatutestejä ja läpäissyt Android Open Source Project (AOSP) Code Compliance -sertifioinnin, minkä ansiosta se sisältää suljetun lähdekoodin Android-komponentteja ja se voi osallistua Android Marketiin.
Rodrigo Silva-Ramos totesi nousevan kilpailija Synapse-Phonesin strategiasta tarjota älypuhelimia tuunattavalla laitteistolla, että GeeksPhone yritti samaa ja totesi sen olevan mahdotonta. Hän kuitenkin mainitsi, että kilpailijan olemassaolo vahvisti yrityksen liiketoimintamallin kannattavuuden. Synapse epäonnistui yrityksessään ja meni piakkoin sen jälkeen konkurssiin.
Certified Community Release -ohjelma

Heinäkuussa 2010 GeeksPhone julkisti Certified Community Release (CCR) -ohjelmansa. CCR-julkaisut ovat yhteisön kehittämiä ja sittemmin GeeksPhonen sertifioimia Android-käyttöjärjestelmän siirroksia. Julkaisut voivat olla joko “vakaita” tai “beta”-tasoisia. Vaikkakin ohjelmistonkehittäjä saa täyden kunnian työstää, GeeksPhone tarjoaa näiden siirroksien käyttäjille teknistä tukea ja päivittää puhelimen CCR-versioon asiakkaan niin pyytäessä. CCR-julkaisun käyttö ei mitätöi puhelimen takuuta.
Ohjelmistonkehittäjät voivat saada teknistä tukea GeeksPhonelta ja merkittävät kehittäjät saattaisivat saada ilmaisen kännykän GeeksPhonelta kehitystyötä varten sekä joissakin tapauksissa rahoitusta.
GeeksPhone ilmoitti aluksi, että puhelinten mukana ei vielä tulisi CCR-julkaisuja; kuitenkin ainakin lokakuuhun 2010 puhelinten mukana on tullut RCMod 3, joka on Android 2.2 (Froyo) -versioon pohjautuva CCR-julkaisu.
Tuotteet

| Malli | Tyyppi | Käyttöjärjestelmä | MHz | RAM | Flash-muistin määrä | Näyttö | MP | Myyntiaika | Saatavuus |
| --- | --- | --- | --- | --- | --- | --- | --- | --- | --- |
| One | Älypuhelin | Android |  |  |  |  |  | 2009–2010 | Loppuunmyyty |
| Zero | Älypuhelin | Android |  |  |  |  |  | 2011 | Saatavilla |
| Two | Älypuhelin | Android |  |  |  |  |  | Julkistettu vuodelle 2011, kohtalo tuntematon | Ei vielä saatavilla |
| Keon | Ohjelmistonkehittäjille suunnattu esikatseluälypuhelin | Firefox OS | 1000 | 512 MB | 4 GB | 3.5" HVGA | 3.0 | Julkistettu tammikuussa 2013 | Saatavilla 23. huhtikuuta 2013 |
| Peak | Ohjelmistonkehittäjille suunnattu esikatseluälypuhelin | Firefox OS | 1200 x2 | 512 MB | 4 GB | 4.3" qHD | 8 + 2 | Julkistettu tammikuussa 2013 | Saatavilla 23. huhtikuuta 2013 |
| Peak+ | Älypuhelin | Firefox OS | 1200 x2 | 1 GB | 4 GB | 4.3" qHD | 8 + 2 | Julkistettu heinäkuussa 2013 | Ei vielä saatavilla |
Huhuttiin, että vuoden 2011 kolmas, toistaiseksi nimeämätön tuote olisi taulutietokone. Kuitenkin vuonna 2011 ei julkaistu uusia puhelimia.
Aiheesta muualla

Yrityksen verkkosivusto (Arkistoitu – Internet Archive)
Fujisaki

| Fujisaki (藤崎町) |
| --- | --- |
 Fujisakin kunnantalo
 lippu:  Symboli
 Fujisakin sijainti Aomorin prefektuurissa
 Fujisaki
 Koordinaatit: 40°39′21.8″N, 140°30′10.1″E 
Valtio:  Japani
Alue:  Tōhoku
Prefektuuri:  Aomori
Piirikunta:  Minamitsugaru
Hallinto:  
 – Hallinnon tyyppi:  Maaseutukaupunki
Pinta-ala:  
 – Kokonaispinta-ala:  37,29 km²
Väkiluku (2017):  15 248
 – Väestötiheys:  409 as./km²
Aikavyöhyke:  UTC+9
 
 www.town.fujisaki.lg.jp 
Infobox OKVirheellinen NIMI-arvo: 
Fujisaki (jap. 藤崎町, Fujisaki-machi) on Japanin kunta Honshūn saarella Tōhokun alueella Aomorin prefektuurin Minamitsugarun piirikunnassa. Se sijaitsee sisämaassa prefektuurin länsiosassa Hirosakin pohjoispuolella. Fujisakissa on 15 248 asukasta (vuonna 2017) ja sen pinta-ala on 37,29 neliökilometriä.
Fujisaki tunnetaan Fuji-omenalajikkeen kehityspaikkana.
Aiheesta muualla

Kuvia tai muita tiedostoja aiheesta Fujisaki Wikimedia Commonsissa
Kunnan internetsivut (japaniksi)
Exemplar

Exemplar Inkoon satamassa
FSRU Exemplar on nesteytetyn maakaasun laiva, joka on ankkuroitu Inkoon Joddbölen satamaan.
FSRU (Floating Storage and Regasification Unit) tarkoittaa kelluvaa varastointi- ja uudelleenkaasutusyksikköä eli kelluvaa lng-terminaalia. Exemplar on yksi maailman 48:sta tämän tyyppisestä laivasta.
Exemplarin omistaa yhdysvaltalainen, nesteyttyyn maakaasuun keskittyvä Excelerate Energy -yhtiö, jolta Suomi on vuokrannut aluksen kymmenen vuoden ajaksi.
Hankinta

Excelerate Energyn toimitusjohtajan mukaan yhtiö laittoi myyntimiehensä liikkeelle heti Ukrainan sodan sytyttyä. He olivat yhteydessä myös suomalaisiin, joilla ei vielä tuolloin ollut suunnitelmaa tuontiterminaalin hankkimiseksi.
Sitten Vladimir Putin vaati, että kaasun ostajien pitäisi maksaa kaasunsa euroissa tai dollareissa Gazprombankiin tilille, josta rahat käännettäisiin toiselle tilille rupliksi. Tällä tavoin Venäjä olisi voinut kiertää pakotteita. Suomi päätti, että se ei suostu Venäjän sanelemiin ehtoihin kaasukaupassa.
Niinpä venäläisen maakaasun tulo Suomeen loppui toukokuussa 2022.
Salaiseen aineistoon perustuen elinkeinoministeri Mika Lintilä väitti, että kaasutoimitusten lopettaminen tarkoittaa tuhansien työpaikkojen menettämistä. Maakaasun suurimpia käyttäjiä ovat Nesteen Kilpilahden jalostamo sekä metsäteollisuus. Kaasua käyttävät myös kaasuputkiston varrella sijaitsevat leipomot, paahtimot, lihateollisuus ja valmisruokateollisuus. Energiateollisuus ry:n kaasumarkkinoiden asiantuntija Heikki Lindforsin mukaan  kaasu on käytännössä ainoa vaihtoehto niissä teollisuuden prosesseissa, joissa tarvitaan erittäin korkeita lämpötiloja tai joissa kaasua käytetään raaka-aineena.
Kiinteä terminaali ei olisi valmistunut talveksi 2023 , joten toukokuussa Gasgrid päätti hankkia laivan. Tuolloin maailmassa oli vapaana kymmenkunta terminaalitankkeria. Niistä vain osa kestää pohjoisen kylmiä oloja. Jotkut niistä käyttävät kaasun lämmittämiseen ja höyrystämiseen merivettä, ja Itämeren talvessa jäätymisvaara on ilmeinen. Laivoista käytiin Euroopan maiden välillä kovaa kilpailua. Gasgrid sai tarjouksen yhdestä ainoasta sopivasta aluksesta.
Valtiovarainministeriö antoi Gasgridin tehtäväksi neuvotella vuokrasopimus ja toteuttaa hanke mahdollisimman nopeasti yhdessä Viron siirtoverkkoyhtiön Elering AS:n kanssa. Gasgrid Finland Oy vuokrasi laivan yhdysvaltalaiselta Excelerate Energyltä kymmeneksi vuodeksi 460 miljoonan euron hinnalla.  Se tarkoittaa 126 000 euroa päivässä, kun samoihin aikoihin vastaavanlaisista aluksista oli jouduttu maksamaan jopa 200 000 dollarin päivävuokria. Vuokrasopimus laivasta allekirjoitettiin samana päivänä, kun Gazprom katkaisi kaasutoimitukset Suomeen.
Elokuussa sekä Inkoossa että Viron Paldiskissa käynnistettiin terminaalien rakennustyöt siltä varalta, että toinen hankkeista olisi syystä tai toisesta jäänyt jumiin.
Vuoden 2022 syyskuuhun saakka alus oli vuokralla Argentiinassa. Sieltä alus matkasi Espanjaan telakalle, missä siihen muun muassa asennettiin lämmittimiä ja lumisuojia talviolosuhteita varten. Sen jälkeen Exemplar kävi hakemassa Gibraltarista lastin lng:tä, jonka se toi mukanaan Suomeen. Alus lähti liikkeelle Gibraltarilta joulukuun 19. päivä. Alus saapui tapaninpäivänä Suomenlahdelle, jossa se odotteli sääolosuhteiden vuoksi pari päivää ennen saapumistaan Inkoon terminaaliin 28. joulukuuta. Exemplar parkkeerattiin Inkoossa valtionyhtiö Fortumin syväsatamaan.
Käyttö

Vuokrasopimuksen tekemisen jälkeen kaasun käyttö Suomessa romahti. Maakaasun käyttö puolittui, eikä seurauksena ollut merkittäviä tuotantohäiriöitä tai kylmäksi jääneitä koteja. Kaukolämmön tuottajat pystyivät korvaamaan maakaasun muilla polttoaineilla kuten kivihiilellä, biomassalla tai turpeella. Esimerkiksi Nesteen jalostamon tarvitsemasta maakaasusta suuri osa korvattiin propaanilla. Valtiovarainministeriön mukaan terminaalin ”kaupallisen kysynnän käynnistymiseen liittyy merkittävä epävarmuus”.
Terminaali avautui kaupalliseen käyttöön 16. tammikuuta 2023. Maaliskuuhun 2023 mennessä laivalla ei ollut yhtäkään asiakasta.
Ensimmäinen kaasutoimitus Exemplar-laivalle saapui huhtikuussa 2023. Sen jälkeen laiva on saanut noin kaksi täydennystä kuukaudessa. Vuoden 2023 huhtikuusta syyskuuhun saakka toimitukset ovat olleet täyteen buukattuja ja lokakuusta eteenpäin kapasiteetista on varattu noin puolet. Terminaalin kaupallinen kannattavuus selviää vuoteen 2026 mennessä.
Kun Balticconnector-putkeen tuli reikä lokakuussa 2023, kaasun syöttö Suomen kaasuverkkoon perustui Exemplarin toimintaan. Exemplarin lisäksi verkostoon voidaan syöttää kaasua Haminassa sijaitsevasta LNG-terminaalista sekä biokaasulaitoksista.
Laiva

Exemplar on varta vasten kaasuterminaaliksi suunniteltu laiva.
Laiva on 291 metriä pitkä, 43 m leveä, ja sen syväys on 11,6 m. Se on valmistunut vuonna 2010. Sen miehistöön kuuluu noin 30 jäsentä. Se on rekisteröity Belgian lipun alle. Aluksella ei ole jääluokkaa.
Exemplarissa on Kawasakin 26 500 kW kehittävä höyryturbiini. Laiva on varustettu GTT:n No 98 membraanitankeilla, joiden tilavuus on 150 900 kuutiometriä, mikä vastaa noin 68 000 tonnia nesteytettyä maakaasua (LNG) eli energiana noin 1,0 terawattituntia.
Exemplar voi höyrystää nestekaasua vuodessa  35  – 40 terawattitunnin verran. Suomen vuotuinen maakaasun käyttötarve on viime vuosina ollut noin 25 terawattituntia.
Nestemäinen metaani höyrystetään kaasun omalla energialla eli polttamalla noin 1–2 prosenttia kuormasta.  Exemplarissa ei ole mahdollista käyttää höyrystämiseen meriveden lämpöä.
Aluksen muuntamaa kaasua kulkeutuu Inkoosta myös Viroon sataman lähistöltä lähtevää Balticconnector-putkea pitkin.
Exemplar on Suomen ensimmäinen kelluva LNG-terminaalialus. Suomessa on ennestään paljon Exemplaria pienempiä LNG-terminaaleja Torniossa, Porissa ja Haminassa.
Rakennuttaja

Laivan rakennutti belgialainen Exmar-varustamo Daewoon telakalla Etelä-Koreassa.  Daewoo rakensi Exmarille viiden FSRU-aluksen sarjan, joista Exemplar oli viimeinen. Pääosa näistä aluksista pikäaikaisrahdattiin Excelerate Energylle, joka lopulta vuonna 2017 osti koko Exmarin LNG-laivaston.
Omistaja

Excelerate Energyn perusti George B. Kaiser vuonna 2003. Yhtiön päämaja on Texasin Woodlandissa Houstonin lähellä. Sillä on toimipisteitä monissa paikoissa, kuten Abu Dhabi, Antwerpen, Boston, Buenos Aires, Chattogram, Dhaka, Doha, Dubai, Manila, Rio de Janeiro, Singapore, ja Washington, DC.  Excelerate Energy operoi 13:a FSRU-terminaalia ympäri maailmaa, pääasiassa Etelä-Amerikassa ja Aasiassa.
Toimintaperiaate

Aluksen ensisijainen tehtävä on toimia "kaasumuuntimena". LNG, eli liquefied natural gas on maakaasua, joka ensin muutetaan kaasusta nesteeksi lähtöpaikassa, kuljetetaan sitten nesteen muodossa meriteitse ja muutetaan perillä jälleen kaasumaiseen muotoon.  Kun maakaasu jäähdytetään 162 miinusasteeseen, se muuttuu nestemäiseksi ja tiivistyy noin 600 kertaa tiheämmäksi, mikä tekee laivakuljetuksista taloudellisesti kannattavia. LNG säilytetään terminaalialuksessa noin -160-celsiusasteen lämpötilassa, jolloin se pysyy nestemäisenä. Exemplarissa nesteytetty maakaasu höyrystetään uudelleen kaasuksi ja syötetään maakaasun siirtoverkkoon.
LNG toimitetaan Exemplarille tankkereilla, joiden odotetaan vierailevan laivalla 2–3 kertaa kuukaudessa. LNG tuodaan terminaaliin esimerkiksi Yhdysvalloista, Norjasta tai Australiasta.
Kelluvan terminaalin toimittaminen on nopeampaa kuin kiinteän ja pysyvän terminaalin. Laiva voi myös siirtyä tarvittaessa sinne, missä on kysyntää.
Aiheesta muualla

Kuvia laivasta